10.13125/bss-6012
L’autore nel proprio contributo ripubblica Il Cantico de’ Cantici di Salomone volgarizzato in dialetto sardo centrale dal Canonico Giovanni Spano, apparso a Londra nel 1861 per i tipi di Strangeways &amp; Walden in soli 250 esemplari: si tratta di un capitolo del vasto progetto di raccolta di traduzioni di testi biblici in numerosi idiomi europei promosso dal principe Luigi Luciano Bonaparte, con finalità di comparazione linguistica.
application/pdf
2279-6908
6012
it
Giovanni Lupinu
http://creativecommons.org/licenses/by-nd/4.0
Bollettino di Studi Sardi
Giovanni Spano
Il Cantico dei Cantici volgarizzato in sardo logudorese. La traduzione ottocentesca di Giovanni Spano
Text.Serial.Journal
https://ojs.unica.it/index.php/BollStudiSardi
15
Articoli
2023-12-19
2023-12-17
2023-09-29
2023-12-19
61-72
1
Giovanni Lupinu
2022
10.13125/bss-6012
61
Facoltà di Lettere e Filosofia dell’Università degli studi di Sassari
2279-6908
Giovanni Spano
72
Il Cantico dei Cantici volgarizzato in sardo logudorese. La traduzione ottocentesca di Giovanni Spano
https://ojs.unica.it/index.php/BollStudiSardi/article/download/6012/5766
15
                   BOLLETTINO DI STUDI SARDI
                                                                                                      anno XV n. 15/2022
                   https://ojs.unica.it/index.php/BollStudiSardi/index
                   E-ISSN 2785-5082 [online] - ISSN: 2279-6908 [print]


                                                                                   DOI: https://doi.org/10.13125/bss-6012




           Il Cantico dei Cantici volgarizzato in sardo logudorese.
                La traduzione ottocentesca di Giovanni Spano
Giovanni Lupinu


Abstract
L’autore nel proprio contributo ripubblica Il Cantico de’ Cantici di Salomone volgarizzato in dialetto sardo
centrale dal Canonico Giovanni Spano, apparso a Londra nel 1861 per i tipi di Strangeways & Walden in
soli 250 esemplari: si tratta di un capitolo del vasto progetto di raccolta di traduzioni di testi biblici
in numerosi idiomi europei promosso dal principe Luigi Luciano Bonaparte, con finalità di compara-
zione linguistica.




   In più occasioni, in passato, abbiamo richiamato l’attenzione sul ‘capitolo sardo’
del vasto progetto di raccolta di traduzioni di testi biblici in numerosi idiomi euro-
pei promosso dal principe Luigi Luciano Bonaparte, con finalità di comparazione
linguistica.1 In particolare, grazie alla collaborazione fondamentale di Giovanni
Spano,2 tra il 1858 e il 1866 furono voltati in logudorese, campidanese di Cagliari,
gallurese di Tempio e sassarese il Vangelo di San Matteo, il Libro di Rut, il Cantico
dei Cantici, la Profezia di Giona e la Storia di Giuseppe Ebreo.




1
  Si vedano G. LUPINU, Bonaparte, Babele, il sardo, in Il Vangelo di San Matteo voltato in logudorese e cagliaritano. Le
traduzioni ottocentesche di Giovanni Spano e Federigo Abis, a cura di B. Petrovszki Lajszki e G. Lupinu, Cagliari
2004, pp. IX-LXXXIII; ID., Introduzione a Il Vangelo di San Matteo voltato in sassarese. La traduzione ottocentesca di
Giovanni Spano, a cura di G. Lupinu, Cagliari 2007, pp. IX-LV; ID., Il Vangelo di San Matteo voltato in gallurese di
Tempio. La traduzione ottocentesca di Giovanni Maria Mundula, in «Bollettino di Studi Sardi», 11 (2018), pp. 103-
165. Per un esame condotto in una prospettiva più ampia, rimandiamo a F. FORESTI, Le versioni ottocentesche
del Vangelo di S. Matteo nei dialetti italiani e la tradizione delle raccolte di testi dialettali, Bologna 1980.
2
  Cfr. A. DETTORI, La collaborazione dello Spano alle traduzioni bibliche di L.L. Bonaparte, in «Studi Sardi», XXV
(1978-1980), pp. 285-335.
62                                                                                                      GIOVANNI LUPINU



    Evitando dunque di soffermarci su questioni che abbiamo affrontato diffusa-
mente in altre sedi, ripubblichiamo ora, con minimi adattamenti, Il Cantico de’ Can-
tici di Salomone volgarizzato in dialetto sardo centrale dal C(anonico) G(iovanni) S(pano),
apparso a Londra nel 1861 per i tipi di Strangeways & Walden, nella consueta tira-
tura di 250 esemplari.3




3
 Abbiamo già proposto il cap. I di questo testo in un lavoro di qualche anno fa: G. LUPINU, La figura di Giovanni
Spano nella dialettologia italiana, in Il tesoro del Canonico. Vita, opere e virtù di Giovanni Spano (1803-1878), a cura
di P. Pulina e S. Tola, Sassari 2005, pp. 63-82, specie alle pp. 75-76.

                                                                              Bollettino di Studi Sardi, anno XV n. 15/2022
Il Cantico dei Cantici volgarizzato in sardo logudorese. La traduzione ottocentesca di Giovanni Spano   63




                                 IL CANTICO DE’ CANTICI DI SALOMONE
                                                 VOLGARIZZATO IN

                                         DIALETTO SARDO CENTRALE

                                                     DAL C. G. S.

                                                 (LONDRA, 1861)
64                                                                               GIOVANNI LUPINU




                       SU CANTICU DE SOS CANTICOS DE SALAMONE



                                       CAP. I.

MI baset cum d’unu basu de sa bucca sua: proite sas tittas tuas sunt mezus de su
binu,
2. Fragrantes de unguentos optimos. Ozu ispartu est su nomen tou: pro cussu sas
jovaneddas t’istimant.
3. Trazami: hamus a currere infactu de sos unguentos tuos. Su re m’hat introduidu
in sas dispensas suas: hamus a exultare, et nos hamus allegrare cum tegus,
ammentendenos de sas tittas tuas subra su binu: sos justos ti amant.
4. So niedda, ma donosa, fizas de Jerusalem, comente sos tabernaculos de Cedar,
comente sas peddes de Salamone.
5. Non querfedas considerare, qui sia bruna, proite m’hat iscoloridu su sole: sos
fizos de mama mia hant gherradu contra ad mie, m’hant postu a tentadora in sas
binzas: sa binza mia non hapo tentadu.
6. Inzitami cuddu, qui istimat s’anima mia, inue pascas, inue factas su mesudie,
proite non ande vaghende infactu ad sos masones de sos cumpagnos tuos.
7. Si tue non l’ischis, o bellissima inter sas feminas, intra, et beni infactu ad sas
istigas de sos cumones, et pasche sos crabittos tuos affacca ad sos tabernaculos de
sos pastores.
8. Ti hapo assimizadu ad sa cavalleria mia in sos coccios de Faraone, o amiga mia.
9. Bellas sunt sas massiddas tuas comente de turture, su tuju tou comente collanas.
10. Tu hamus a fagher collaneddas de oro, incrastadas de prata.
11. Mentras su re fit sezzidu ad mesa, su nardu meu hat dadu sa fragrantia sua.
12. Unu mattulu de myrrha est ad mie s’istimadu meu, in mesu de sas tittas mias si
det reposare.
13. Unu4 budrone de cypru est ad mie s’istimadu meu, in sas binzas de Engaddi.



4
    [Une nel testo.]

                                                       Bollettino di Studi Sardi, anno XV n. 15/2022
Il Cantico dei Cantici volgarizzato in sardo logudorese. La traduzione ottocentesca di Giovanni Spano   65



14. Ecco tue ses bella, amiga mia, ecco tue ses bella, sos ojos tuos sunt de columbas.
15. Ecco tue ses bellu, o istimadu meu, et donosu. Su lectu nostru est prenu de
flores:
16. Sas traes de sas domos nostras sunt de cedru, sos salajos sunt de cypressu.


                                                         CAP. II.

EO so fiore de su campu, et lizu de sas baddes.
2. Comente unu lizu inter sas ispinas, gasi est s’amiga mia inter sas jovaneddas.
3. Comente est un’arvure de mela inter sas linnas de sas sylvas, gasi est s’istimadu
meu inter sos jovanos. Mi so sezzida subta s’umbra de cuddu, qui hapo disizadu: et
i su fructu sou dulche ad sa bucca mia.
4. M’hat introduidu in sa dispensa, hat ordinadu in me sa charidade.
5. Mantenidemi cum flores, inghiriademi de melas: proite benzo mancu de amore.
6. Sa manca sua subra sa testa mia, et i sa dextra sua m’hat abbrazzare.
7. Bos iscongiuro, o fizas de Jerusalem, pro sos crabolos, et pro sos chervos de sos
campos, non ischidedas, nen seghedas su sustu ad s’istimada mia, finzas qui ipsa
querfat.
8. Sa boghe de s’istimadu meu, ecco qui ipse benit alzende in sos montes, passende
in sas costas:
9. Simile est s’istimadu meu ad unu crabolu, et ad unu biti de chervos. Ecco ipse
istat addaisegus de su muru nostru, abbaidende dai sos balcones, observende dai
sas gelosias.
10. Ecco s’istimadu meu faeddat ad mie: pesa, camina, amiga mia, columba mia,
donosa mia, et beni.
11. S’ierru est ja passadu, s’abba est cessada, et si qu’est andada.
12. Sos flores sunt cumpartos in sa terra nostra, su tempus de sa pudera est
bennidu: su cantigu de sas turtures s’est intesu in sa terra nostra:
13. Sa figu hat bogadu su crabione sou: sas binzas fiorende hant tramandadu
s’odore ipsoro: pesa, amiga mia, donosa mia, et beni:
66                                                                                GIOVANNI LUPINU



14. Sa columba mia in sas pelcias de sa pedra, in sas istampas de sas moderinas,
ammustrami sa cara tua, benzat sa boghe tua ad sas orijas mias: sa boghe tua
dulche, et i sa cara tua gratiosa.
15. Tenidenos sos mazzoneddos, qui arruinant sas binzas: ja qui sa binza nostra hat
fioridu.
16. S’istimadu meu ad mie, et eo ad ipse, qui si paschet inter sos lizos,
17. Finzas qui ispuntet sa die, et falent sas umbras. Torra insegus: sias simile
istimadu meu, ad su crabolu, et ad su biti de sos chervos subra sos montes de
Bether.


                                       CAP. III.

IN su lectu meu hapo quircadu intro de nocte cuddu, qui istimat s’anima mia: l’hapo
quircadu, et non l’hapo incontradu.
2. Mi nd’hap’a pesare, et hap’a girare sa cittade: per i sas carreras et i sas piattas
hap’a quircare cuddu, qui istimat s’anima mia: lu quirchesi, et non incontresi.
3. M’hant incontradu sas guardias, qui custodiant sa cittade: forsis hazis bidu
cuddu, qui istimat s’anima mia?
4. Unu pagu hapende iscumpassadu a ipsos, incontresi cuddu, qui istimat s’anima
mia: lu tenzesi: nè l’hap’a iscappare, finzas qui l’introdua in domo de mama mia, et
in s’appusentu, inue m’hat generadu.
5. Bos iscongiuro, o fizas de Jerusalem, pro sos crabolos, et pro sos chervos de sos
campos, non ischidedas, nen seghedas su sustu ad s’istimada, finzas qui ipsa
querfat.
6. Quie est custa, qui alzat dai su desertu, comente una columna de fumu de sos
aromas de sa myrrha, et de s’incensu, et de dogni piuere de su profumadore?
7. Ecco su lectu de Salamone, qui est attorniadu dai sexanta fortes de sos plus fortes
de Israele:
8. Totu tenent sas ispadas, et habilissimos ad sas gherras: dognunu portat s’ispada
in chintu pro timore de sa nocte.
9. Su re Salamone s’hat factu una portantina de linna de su Libanu:




                                                        Bollettino di Studi Sardi, anno XV n. 15/2022
Il Cantico dei Cantici volgarizzato in sardo logudorese. La traduzione ottocentesca di Giovanni Spano   67



10. Sas columnas suas hat factu de prata, su sezzidorzu de oro, unu baldachinu
purpurinu: sas partes de mesu hat cobertu cum charidade pro amore de sas fizas
de Jerusalem:
11. Besside, fizas de Sion, et mirade su re Salamone in diadema, cum su quale l’hat
coronadu sa mama sua in sa die de s’isposaliziu sou, et in sa die de s’allegresa de su
coro sou.


                                                         CAP. IV.

QUANTU ses bella, amiga mia, quantu tue ses bella! Sos ojos tuos de columbas, senza
quantu si cuat ad intro. Sos pilos tuos comente masones de crabas, qui alzant dai
su monte de Galaad.
2. Sas dentes tuas comente berveghes tusas, qui bessint dai su bagnu, totu sunt
prossimas de duos fizos, senza qui bi nd’hapat niuna isterile.
3. Sas laras tuas sunt comente gallone de iscarlatta: et i su faeddare tou est dulche.
Comente unu biculu de mela granada, gasi sunt sas massiddas5 tuas, senza su qui si
cuat a parte de intro.
4. Su tuju tou est comente sa turre de David, qui est fraigada cum muraglias: milli
iscudos pendent da ipsa, ogni armadura de sos fortes.
5. Sas duas tittas tuas sunt comente duos fedos de crabola copiolos, qui paschent
inter sos lizos.
6. Finzas qui factat die, et si retirent sas umbras, hap’andare ad su monte de sa
myrrha, et ad su montiju de s’incensu.
7. Tota ses bella, amiga mia, et mancia non bi hat in te.
8. Beni dai su Libanu, isposa mia, beni dai su Libanu, beni: des esser coronada dai
s’altura de Amana, dai sa punta de Sanir et de Hermon, dai sos cuiles de sos leones,
dai sos montes de sos leopardos.
9. Has feridu su coro meu, sorre mia isposa, has feridu su coro meu ind’unu de sos
ojos tuos, et ind’una trizza de su tuju tou.
10. Quantu sunt bellas sas tittas tuas, sorre mia isposa! Sas tittas tuas sunt plus
bellas de su binu, et s’odore de sos unguentos tuos subra totu sos aromas.



5
    [massidas nel testo, massiddas ai capp. I.9, V.13 e VI.6.]
68                                                                                 GIOVANNI LUPINU



11. Pane de mele distillante sunt sas laras tuas, o isposa, mele et lacte subta sa limba
tua: et s’odore de sos bestires tuos comente odore de incensu.
12. Hortu tancadu, sorre mia isposa, hortu tancadu, funtana serrada.
13. Sas piantationes tuas sunt unu paradisu de mela granada cum sos fructos de sas
melas. De cypru cum su nardu.
14. Su nardu et i su zafferanu, sa canna aromatica et i su cinnamomu cum tota sa
linna de su Libanu, sa myrrha et s’aloe cum totu sos primos unguentos.
15. Funtana de hortos: putu de abbas bias, qui iscurrent cum furia dai su Libanu.
16. Pesa, o tramuntana, et beni, o bentu de mesudie, isbuffa in s’hortu meu, et
bessant sos profumos ipsoro.


                                        CAP. V.

BENZAT s’istimadu meu in s’hortu sou, et mandighet fructu de sas melas suas. Beni
in s’hortu meu, sorre mia isposa, hapo arregortu sa myrrha mia cum sos aromas
mios: hapo mandigadu su pane de su mele cum su mele meu, hapo bidu su binu
meu cum su lacte meu: mandigade, amigos, et biide, et imbreagadebos, carissimos.
2. Eo dormo, et i su coro meu bizat: sa boghe de s’istimadu meu, qui toccat:
abberimi, sorre mia, amiga mia, columba mia, immaculada mia: proite sa conca mia
est piena de lentore, et i sos pilos mios de sos buttios de sa nocte.
3. Mi so ispozada de sa tuniga mia, comente mi l’hapo a bestire? M’hapo samunadu
sos pes mios, comente mi los hapo a imbruttare?
4. S’istimadu meu hat postu sa manu sua in s’abbertura, et i sa matta mia hat
tremuladu ad su toccu sou.
5. Mi nde pesesi pro abberrer ad s’istimadu meu: sas manos mias distillesint
myrrha, et i sos poddighes mios pienos de myrrha suavissima.
6. Hap’abbertu su runzone de sa porta mia ad s’istimadu meu: ma ipse si que fit
andadu. S’anima mia bessesit foras de se, appenas qui faeddesit: quirchesi, et non
l’incontresi: clamesi, et non m’hat rispostu.
7. M’incontresint sas guardias, qui giraiant in sa cittade: mi hant iscutu, et mi hant
fertu: sas guardias de sas muraglias mi hant leadu su velu.
8. Bos iscongiuro, o fizas de Jerusalem, si incontrades s’istimadu meu, qui
l’annunciedas, comente eo m’isfino de amore.


                                                         Bollettino di Studi Sardi, anno XV n. 15/2022
Il Cantico dei Cantici volgarizzato in sardo logudorese. La traduzione ottocentesca di Giovanni Spano   69



9. Qual’est s’istimadu tou plus que istimadu, o bellissima de sas feminas? Qual’est
s’istimadu tou plus que istimadu, proite gasi iscongiuras a nois?
10. S’istimadu meu biancu et ruju, electu inter sos mille.
11. Sa conca sua de oro optimu: sos pilos suos comente sas elevationes de sas
palmas, nieddos comente corvu.
12. Sos ojos suos comente columbas subra sos rizolos de abba, sas quales sunt
samunadas cum lacte, et istant affacca ad sas venas primissimas.
13. Sas massiddas suas comente arzoleddas de aromas piantadas dai sos
profumadores. Sas laras suas lizos distillantes de myrrha noale.
14. Sas manos suas torinadas de oro, pienas de jacinthos. Sa matta sua de avoriu,
incrastada a zapphiros.
15. Sas cambas suas columnas de marmaru, fundadas subra bases de oro. Sa
presentia de ipsu comente unu Libanu, electu comente unu cedru.
16. Su tuju sou suavissimu, et totu desiderabile: tale est su dilectu meu, et ipse est
s’amigu meu, o fizas de Jerusalem.
17. Ad ue est andadu su dilectu tou, o bellissima de sas muzeres? Ad ue est tuccadu
s’istimadu tou, et l’hamus a quircare cum tegus?


                                                         CAP. VI.

S’ISTIMADU meu falaiat ad s’hortu sou ad sa pastera de sos aromatos, pro qui pascat
in sos hortos, et arregogliat sos lizos.
2. Eo ad s’istimadu meu, et s’istimadu meu ad mie, qui paschet inter sos lizos.
3. Bella ses, amiga mia, suave, et donosa comente Jerusalem: terribile comente
un’armada ordinada in sos campos.
4. Gira dai me sos ojos tuos, proite ipsos mi factesint incantare. Sos pilos tuos
comente masone de crabas, qui cumparzesint de Galaad.
5. Sas dentes tuas comente una gama de berveghes, qui sunt bessidas dai su
samunadorzu: totu sunt prossimas de doppiolos, et niuna in ipsas est isterile.
6. Comente s’iscorza de sa mela granada, gasi sunt sas massiddas tuas, senza sas
cosas tuas, qui sunt cuadas.
7. Sexanta sunt sas reginas, et octanta sas concubinas, et de sas jovaneddas non bi
hat numeru.
70                                                                                GIOVANNI LUPINU



8. Una est sa columba mia, sa perfecta mia, unica de sa mama sua, electa ad i cudda,
qui l’hat ingenerada. Bidesint a ipsa sas fizas, et l’hant bantada: sas reinas et
concubinas, et l’hant laudada.
9. Qual’est custa, qui si avanzat comente aurora ispuntende, bella comente luna,
risplendente comente sole, terribile comente un’armada ordinada in sos campos?
10. Falesi in s’hortu de sas nughes, pro bidere sas melas de sas baddes, et pro
abbaidare, si sa binza haperet fioridu, et esserent bessidas sas melas granadas.
11. Non nd’hapo ischidu: s’anima mia m’hat turbadu pro rejone de sos coccios de
Aminadab.
12. Torra, torra, o Sulamitide: torra insegus, ad tales qui ti miremus.


                                       CAP. VII.

ITE des bidere in sa Sulamitide, si non sos choros de sos exercitos? Quantu sunt
bellos sos passos tuos in sa calzamenta, fiza de principe! Sas juncturas de sas coscias
tuas, comente collanas, qui sunt factas dai manu de artifice.
2. S’imbiligu tou comente tazza facta ad torinu, qui non mancat mai de biiduras. Sa
matta tua comente unu muntone de trigu, inghiriadu de lizos.
3. Sas tittas tuas, comente duos fedos de crabola copiolos.
4. Su tuju tou comente una turre de avoriu. Sos ojos tuos comente pischinas in
Hesebon, qui sunt in sa porta de sa fiza de sa multitudine. Su nare tou comente sa
turre de su Libanu, qui mirat contra ad Damascu.
5. Sa conca tua comente su Carmine: et i sos pilos de sa conca tua, comente purpura
de su re ligada a canales.
6. Quantu ses bella, et quantu ses donosa, carissima, in mesu sas delicias!
7. S’istatura tua est assimizada ad sa palma, et i sas tittas tuas ad sos budrones.
8. Nesi: hap’alzare ad sa palma, et hap’arregoglier de sos fructos suos: et dent esser
sas tittas tuas comente fructu de sa binza: et i s’odore de sa bucca tua comente de
mela.
9. Su tuju tou comente binu optimu, dignu ad s’istimadu meu a biere, et ad sas laras
suas, et ad sas dentes suas pro remuzare.
10. Eo ad s’istimadu meu, et ad mie sa mirada sua.
11. Beni istimadu meu, bessamus in sa campagna, et alloggemus in sas biddas.

                                                        Bollettino di Studi Sardi, anno XV n. 15/2022
Il Cantico dei Cantici volgarizzato in sardo logudorese. La traduzione ottocentesca di Giovanni Spano   71



12. Dai manzanu bessamus ad sas binzas, miremus, si sa binza hat fioridu, si sos
flores hant battidu fructu, si hant fioridu sas melas granadas: incuddae ti hap’a dare
sas tittas mias.
13. Sas mandragoras desint sa fragrantia. In sas jannas nostras sunt totu sas melas:
noales et bezzas, istimadu meu, hap’arribbadu ad tie.


                                                        CAP. VIII.

QUIE ti hat a dare ad mie, frade meu, pro suere sas tittas de sa mama mia, qui
t’incontre foras, et ti base, et qui niunu ja mi dispretiet?
2.Ti hap’afferrare, et ti hap’a jughere ad domo de mama mia: incuddae mi has a
imparare, et ti hap’a dare una tazza de binu cundidu, et mustu de sas melas
granadas mias.
3. Sa manca sua subra sa testa mia, et i sa dextra sua mi hat abbrazzare.
4. Bos iscongiuro, fizas de Jerusalem, qui non ischidedas, nen seghedas su sustu ad
s’istimada, finzas qui ipsa querfat.
5. Qui est custa, qui alzat dai su desertu, abbundante in sas delicias, appoggiada ad
s’istimadu sou? Subta un’arvure de mela ti hap’ischidadu: inie est istada
corrumpida mama tua, inie est istada violada cudda, qui ti hat generadu.
6. Pone a mie comente sigillu subra su coro tou, comente sigillu subra su brazzu
tou: proite forte comente morte est s’istima, dura comente inferru sa gelosia: sas
lampanas suas lampanas de fogu et de fiamas.
7. Sas medas abbas non hant potidu istudare sa charidade, ne i sos flumenes l’hant
a covacare: si deret s’homine totu sa substantia de domo sua pro s’istima, comente
nudda l’hat a dispretiare.
8. Sorre nostra est minore, et non portat tittas. Ite hamus a fagher ad sorre nostra
in sa die, quando si hat a faeddare?
9. Si est muraglia, fraighemus subra ipsa bastiones de prata: si est janna,
afforremusla cum taulas de cedru.
10. Eo so muraglia: et i sas tittas mias comente turre, da qui so facta quasi ad
presentia de cuddu, qui quircat sa paghe.
11. Sa binza fit ad su pacificu in cudda, qui tenet populos: l’hat dada ad sos
tentadores, s’homine battit pro su fructu sou milli monedas de prata.
72                                                                              GIOVANNI LUPINU



12. Sa binza mia est innantis meu. Milli sunt sos pacificos tuos, et dughentos ai
cuddos, qui custoint sos fructos suos.
13. Tue, qui habitas in sos hortos, sos amigos iscultant: faghemi iscultare sa boghe
tua.
14. Fui, istimadu meu, et assimiza ad unu crabolu, et ad unu biti de chervos subra
sos montes de aromatos.




                                                      Bollettino di Studi Sardi, anno XV n. 15/2022
